ai4bharat/Pralekha huggingface dataset:
பாதுகாப்பு அமைச்சகம்
பாதுகாப்பு ஆராய்ச்சி மேம்போட்டு நிறுவனம் பொது இடங்களை திறம்பட சுத்திகரிப்பதற்கான உபகரணங்களை உருவாக்குகிறது
கொரோனா தொற்றை எதிர்த்துப் போராடுவதற்கான உள்நாட்டுத் தீர்வுகளை முடுக்கும் பணியில், பாதுகாப்பு ஆராய்ச்சி மற்றும் மேம்பாட்டு அமைப்பு வெவ்வேறு அளவிலான பகுதிகளை சுத்திகரிப்பதற்கான தொழில்நுட்பங்களுடன் தயாராக உள்ளது. டெல்லி தீ வெடிப்பு மற்றும் சுற்றுச்சூழல் பாதுகாப்பு மையம், துப்புரவு உபகரணங்களுக்கு இரண்டு முக்கிய பொருட்களை உருவாக்கியுள்ளது. இவை தீ அணைக்க பயன்படும் தொழில்நுட்ப உத்தியை கொண்டு உருவாக்கப்பட்டுள்ளது குறிப்பிட்தக்கது.
முதுகு பையில் கிருமிநாசினி கொண்டு சுத்திகரிக்கும் கருவி - ஒரு சதவீத ஹைப்போகுளோரைட் கரைசலை, சந்தேகத்திற்கிடமான பகுதியில் தெளித்து சுத்திகரிக்க பயன்படுத்தப்படும் கருவி.
தள்ளுவண்டியில் கிருமிநாசினி கொண்டு பெரிய பகுதிகளை சுத்திகரிக்கும் கருவி - குறைந்த அழுத்த  தொழில்நுட்பத்தைக் கொண்டு தயாரிக்கப்பட்டது. இது பரவலான புகை மூட்டத்தை உருவாக்குகிறது. இந்த கருவி 3,000 சதுர மீட்டர் பரப்பளவில் கிருமிகளை நீக்கும் திறன் கொண்டது.
இவை இரண்டும் உடனடியான பயன்பாட்டிற்கு டெல்லி போலீசாருக்கு வழங்கப்படுகின்றன. இவற்றை தொழில் நிறுவனங்கள் உதவியுடன் பரவலாக கிடைக்க செய்ய ஆலோசிக்கப்படுகிறது.
•••••••••••••••
(Visitor Counter : 117
சுற்றுலா அமைச்சகம்
‘ போட்டோவாக்கிங் வாரணாசி- பார்வை விருந்து’ என்னும் ஏழாவது இணையவழி தொடருக்கு சுற்றுலா அமைச்சகம் ஏற்பாடு
உலகம் முன்னெப்போதும் கண்டிராத நெருக்கடி நிலையைக் கடந்து வரும் சூழலில், தனிநபர்களின் உள்ளத்தை மீட்டுருவாக்குவதும், சுற்றுலாத் தொழிலைப் பராமரிப்பதும் மிகவும் அவசியமாகும். இந்தியாவின் பன்முக சுற்றுலா மற்றும் பண்பாட்டு இயற்கை வனப்பைக் கொண்டாடும் முன்முயற்சியாக, இந்திய அரசின் சுற்றுலா அமைச்சகம் ‘’ நம் நாட்டைப் பாருங்கள்’’ என்ற கருப்பொருளின் கீழ், இணைய வழி தொடர்களுக்கு ஏற்பாடு செய்து வருகிறது. இந்தத் தளம், ஏராளமான சுற்றுலா ஆர்வலர்களை இணைத்து, வல்லுனர்கள் தங்கள் பிராந்தியம், நகரம், பாரம்பரியம், பண்பாடு, தொன்மை, வரலாறு ஆகியவை பற்றிக் கூறுவதைக் கேட்க வைக்கிறது. இந்தத் தொடரில், சுற்றுலா அமைச்சகம், ‘ போட்டோவாக்கிங் வாரணாசி; ஒரு பார்வை விருந்து’ என்ற ஏழாவது வலைதள அரங்கை ஏப்ரல் 23-ம் தேதி அரங்கேற்றியது.
தொடர்ந்து குடியேறி வரும், உலகின் மிகப்பழமையான நகரங்களில் ஒன்றான வாரணாசி, ஒவ்வொரு மூலையிலும் மறைந்திருக்கும் பண்பாட்டு நிகழ்வுகள், நாவில் நீர் ஊறும் சுவை மிகுந்த உணவுப் பண்டங்கள், உயிரோட்டமான பாரம்பரியங்களுடன், இந்தியாவின் மிகச் சிறந்த நதிதீரத்தையும் கொண்டு திகழ்கிறது. பல மைல் நீள மலைத் தொடர்கள், எண்ணற்ற கோவில்கள், லட்சக்கணக்கான கடவுள்கள், தேவிகளுடன், இந்த நகரம் ஒவ்வொருவரின் பிரார்த்தனைக்கும் விடை தருகிறது. இணையவழி அரங்கு வாரணாசியின் தொன்மைமிகு வரலாறு, பண்பாட்டு பாரம்பரியம், ஆன்மீகத் தொடர்பு, சுவையான உணவு வகைகள் ஆகியவற்றை ஒவ்வொரு இடத்திலும் பறைசாற்றுகிறது.
(Visitor Counter : 136
பாதுகாப்பு அமைச்சகம்
ராணுவத்திற்கான மேம்பட்ட தொழில்நுட்பங்களின் வளர்ச்சி
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த பாதுகாப்பு இணை அமைச்சர் திரு அஜய் பட் கீழ்காணும் தகவல்களை வழங்கினார்.
பாதுகாப்பு ஆராய்ச்சி மற்றும் மேம்பாட்டு நிறுவனம்  அதன் டிஆர்டிஓ தொழில் மற்றும் கல்வித்துறை உயர்சிறப்பு மையத்தின் மூலம் அடையாளம் காணப்பட்ட ஆராய்ச்சிப் பணிகளுக்கு நிதியளிக்கிறது.
ஆயுதப் படைகளின் எதிர்காலத் தேவைகளைச் செயல்படுத்துவதற்குத் தேவையான முக்கியமான தொழில்நுட்பத்தை மேம்படுத்துவதற்காக நாடு முழுவதும் உள்ள பல்வேறு கல்வி நிறுவனங்களுடன் இணைந்து 10 சிறப்பு மையங்களை டிஆர்டிஓ நிறுவியுள்ளது.
வான்வழி, ஆயுதங்கள், கடற்படை மற்றும் வாழ்க்கை அறிவியல் ஆகிய துறைகளில் ஆராய்ச்சி மேற்கொள்வதற்காக பல்வேறு மானிய உதவித் திட்டங்களின் கீழ் ஆராய்ச்சிக்கு டிஆர்டிஓ நிதியளிக்கிறது.
செயற்கை நுண்ணறிவுப் பயன்பாடு சார்ந்த ஆராய்ச்சிக்காக செயற்கை நுண்ணறிவு மற்றும் ரோபோட்டிக்ஸ் மையம் , பெங்களூரு மற்றும் டிஆர்டிஓ இளம் விஞ்ஞானிகள் ஆய்வகம், பெங்களூரு ஆகிய இரண்டு பிரத்யேக ஆய்வகங்களையும் டிஆர்டிஓ கொண்டுள்ளது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1809581
விவசாயத்துறை அமைச்சகம்
தமிழ்நாடு, ஹரியானா, பஞ்சாப், சண்டிகர், உத்திரப் பிரதேசம் மற்றும் கேரளாவில் இருக்கும் 1,27,832 விவசாயிகளிடம் இருந்து 15,26,534 மெட்ரிக் டன்கள் நெல் ரூ 2,882 கோடி குறைந்தபட்ச ஆதரவு விலையில் அக்டோபர் 6 வரை கொள்முதல் செய்யப்பட்டுள்ளது
2020-21-ஆம் ஆண்டுக்கான கரிப் பருவத்தில் நெல் கொள்முதல் 2020 செப்டம்பர் 26 அன்று ஹரியானா மற்றும் பஞ்சாபில் தொடங்கியது. மேற்கு உத்திரப் பிரதேசத்தில் 2020 அக்டோபர் 1 அன்று தொடங்கிய நெல் கொள்முதல், சண்டிகரில் 2020 அக்டோபர் 2 அன்று தொடங்கியது.
தமிழ்நாட்டில் நெல் கொள்முதல் 2020 அக்டோபர் 5 அன்று தொடங்கியது. இந்த தகவல்களை இந்திய அரசின் உணவு மற்றும் பொது விநியோக செயலாளர் திரு சுதான்சு பாண்டே புது தில்லியில் நடைபெற்ற செய்தியாளர் சந்திப்பொன்றில் இன்று தெரிவித்தார்.
தமிழ்நாடு, ஹரியானா, பஞ்சாப், சண்டிகர், உத்திரப் பிரதேசம் மற்றும் கேரளாவில் இருக்கும் 1,27,832 விவசாயிகளிடம் இருந்து 15,26,534 மெட்ரிக் டன்கள் நெல் ரூ 2,882 கோடி குறைந்தபட்ச ஆதரவு விலையில் அக்டோபர் 6 வரை கொள்முதல் செய்யப்பட்டுள்ளது.
2020-21-ஆம் ஆண்டுக்கான கரிப் பருவம் சமீபத்தில் தொடங்கியுள்ள நிலையில், ஏற்கனவே இருக்கும் குறைந்தபட்ச ஆதரவு விலை திட்டங்களின் படி கரிப் பருவத்துக்கான கொள்முதல் முழுவீச்சில் நடக்கிறது.
முந்தைய காலங்களைப் போலவே குறைந்தபட்ச ஆதரவு விலைக்கு விளைப்பொருட்களை அரசு தொடர்ந்து கொள்முதல் செய்து கொண்டிருக்கிறது.
பஞ்சாப், அரியானா, தமிழ்நாடு மற்றும் உத்திரப் பிரதேசம் ஆகிய மாநிலங்களில் இந்திய உணவு கழகம் மூலமும் மாநில அரசின் முகங்களின் மூலமும் கரிப் 2020-21 பருவத்துக்கான நெல் கொள்முதல் வேகம் அடைந்து வருகிறது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:https://pib.gov.in/PressReleasePage.aspx?PRID=1662457
----
(Visitor Counter : 100
பிரதமர் அலுவலகம்
இந்திய பிரதமர் நேபாள பிரதமருக்கு பாராட்டு
இந்திய பிரதமர் திரு.நரேந்திர மோடி, கொரானா வைரஸ்  நிவாரணத்திற்கான அவசர கால நிதி திட்டத்திற்கு நிதி வழங்கிய நேபாள பிரதமர் திரு. கே பி சர்மா ஒளிக்கு பாராட்டு தெரிவித்தார்.
கொரானா வைரஸ் நிவாரணத்திற்கான அவசர கால நிதி திட்டத்திற்கு பத்து கோடி ரூபாய் நிதி வழங்கிய நேபாள பிரதமருக்கு தனது மனமார்ந்த பாராட்டைத் தெரிவித்தார்.
இந்த நிதியுதவி, தொற்றுநோய்க்கு எதிராக தெற்காசிய மண்டல ஒத்துழைப்புக்கான கூட்டமைப்பு  நாடுகளின் வலிமையான போராட்டத்திற்கு திரு. கே பி சர்மா ஒளி அளித்து வரும் அர்ப்பணிப்பையும் ஆதரவையும் பிரதிபலிக்கிறது என்று பிரதமர் தெரிவித்தார்.
(Visitor Counter : 102
பிரதமர் அலுவலகம்
இந்திய தொலைத்தொடர்பு ஒழுங்குமுறை ஆணையத்தின் வெள்ளி விழா கொண்டாட்டங்களைக் குறிக்கும் நிகழ்ச்சியில் மே 17 அன்று பிரதமர் உரையாற்றுவார்
சென்னை ஐ ஐ டி தலைமையில் 8 கல்விக்கழகங்கள் உருவாக்கிய 5ஜி சோதனைக் கருவியை பிரதமர் வெளியிடுவார்
இந்திய தொலைத்தொடர்பு ஒழுங்குமுறை ஆணையத்தின் வெள்ளி விழா கொண்டாட்டங்களைக் குறிக்கும் நிகழ்ச்சியில் 2022 மே 17 அன்று காலை 11 மணிக்கு காணொலி காட்சி மூலம் பிரதமர் நரேந்திர மோடி உரையாற்றுவார். இந்த விழாவைக் குறிக்கும் வகையில் அஞ்சல் தலை ஒன்றையும் பிரதமர் வெளியிடுவார்.
இந்த நிகழ்ச்சியின்போது ஐஐடி சென்னை தலைமையிலான எட்டு கல்வி நிறுவனங்கள் இணைந்து உருவாக்கியுள்ள 5ஜி சோதனைக் கருவியையும் பிரதமர் வெளியிடுவார். இந்தத் திட்டத்தில் ஐஐடி தில்லி, ஐஐடிஹைதராபாத், ஐஐடிபம்பாய், ஐஐடிகான்பூர், ஐஐஎஸ்சி பெங்களூர் உள்ளிட்ட கல்வி நிறுவனங்களும் பங்கெடுத்துள்ளன. இந்தத் திட்டம் ரூ. 120 கோடிக்கும் அதிகமான செலவில் மேம்படுத்தப்பட்டது. இந்த சோதனைக் கருவி இந்திய தொழில்துறை மற்றும் புதிய தொழில் நிறுவனங்களின் உற்பத்திப் பொருட்கள், முன்மாதிரிகள், தீர்வுகள், கணினி பழுது நீக்குதல் போன்றவற்றை மதிப்பீடு செய்ய 5ஜி மற்றும் அடுத்த தலைமுறை தொழில்நுட்பங்களில் உதவியாக இருக்கும்.
இந்திய தொலைத்தொடர்பு ஒழுங்குமுறை ஆணையச் சட்டம் 1997 மூலம் இந்திய தொலைத்தொடர்பு ஒழுங்குமுறை ஆணையம் 1997ல் அமைக்கப்பட்டது.
பிரதமர் அலுவலகம்
தில்லியில் ஏற்பட்ட பயங்கர தீ விபத்தில் உயிரிழந்தவர்களுக்கு பிரதமர் இரங்கல்
பிரதமரின் தேசிய நிவாரண நிதியிலிருந்து இழப்பீடு அறிவித்தார்
தில்லியில் ஏற்பட்ட பயங்கர தீ விபத்தில் உயிரிழந்தவர்களுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
தில்லியில் ஏற்பட்ட தீ விபத்தில் உயிரிழந்தவர்களின் உறவினர்களுக்கு ரூ 2 லட்சமும், விபத்தில் காயமடைந்தவர்களுக்கு 50,000 ரூபாயும் பிரதமரின் தேசிய நிவாரண நிதியிலிருந்து வழங்கப்படும் என்று பிரதமர் அறிவித்துள்ளார்.
“தில்லியில் ஏற்பட்ட சோகமான தீ விபத்தில் ஏற்பட்ட உயிரிழப்புகள் மிகவும் வருத்தமளிக்கின்றன. உயிரிழந்தோரின் குடும்பங்களுக்கு ஆழ்ந்த இரங்கல். காயமடைந்தவர்கள் விரைவில் குணமடைய பிரார்த்திக்கிறேன்,” என்று பிரதமர் தமது டிவிட்டர் பக்கத்தில் பதிவிட்டுள்ளார்.
“தில்லி தீ விபத்தில் உயிரிழந்தவர்களின் குடும்பத்தினர்களுக்கு PMNRF-ல் இருந்து தலா ரூ 2 லட்சம் வழங்கப்படும். காயமடைந்தவர்களுக்கு ரூ 50,000 வழங்கப்படும்: பிரதமர் @narendramodi,” என்று பிரதமர் அலுவலகம் டிவிட்டரில் பதிவிட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1825245
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைகளில் சாலை விபத்துக்கள் அதிகம் ஏற்படும் பகுதிகள்: மத்திய அமைச்சர் திரு நிதின் கட்காரி தகவல்
மத்திய சாலைப் போக்குவரத்து மற்றும் நெடுஞ்சாலைகள் அமைச்சர் திரு நிதின் கட்காரி நாடாளுமன்றத்தின் மக்களவையில் இன்று வெளியிட்ட தகவல்கள் பின்வருமாறு:
“தேசிய நெடுஞ்சாலைகளில் கடந்த மூன்று ஆண்டுகளில் 5 சாலை விபத்துகள்  அல்லது 10 உயிரிழப்புகள்  ஏற்பட்ட 500 மீட்டர் தொலைவு, சாலை விபத்து கரும்புள்ளி என்று அழைக்கப்படுகிறது”. சாலைப் போக்குவரத்து அமைச்சகத்தின் போக்குவரத்து ஆராய்ச்சிப் பிரிவு, மாநிலங்கள் மற்றும் யூனியன் பிரதேசங்களிடமிருந்து கரும்புள்ளி தடங்கள் குறித்தத் தரவுகளை சேகரித்து, தேசிய நெடுஞ்சாலை ஆணையம், தேசிய நெடுஞ்சாலை மற்றும் உள்கட்டமைப்பு மேம்பாட்டு நிறுவனம் உள்ளிட்ட சம்பந்தப்பட்ட முகமைகளுக்கு அனுப்பி வைத்துள்ளது.
2015-2018 ஆம் ஆண்டுகளில் 30 மாநிலங்கள் மற்றும் யூனியன் பிரதேசங்களின் தேசிய நெடுஞ்சாலைகளில் 5803 கரும்புள்ளி தடங்களை அமைச்சகம் கண்டறிந்துள்ளது. இவற்றின் 5167 இடங்களில் தற்காலிக நடவடிக்கைகள் மேற்கொள்ளப்பட்டிருப்பதுடன், 2923 தடங்கள் நிரந்தரமாக சரி செய்யப்பட்டுள்ளன.
கரும்புள்ளி தடங்களில் குறுகிய கால நடவடிக்கையாக அறிவிப்புப் பலகைகள், குறியீடுகள், தடுப்புகள் முதலியவை உடனடியாக அமைக்கப்படுகின்றன. நீண்டகால நடவடிக்கையாக தேவையான இடங்களில் மேம்பாலங்கள், நடைப்பாலங்கள், இணை சாலைகள் போன்றவை அமைக்கப்படுகின்றன.
நாட்டின் நெடுஞ்சாலைகளில் கடந்த 2018-ஆம் ஆண்டு 140843 சாலை விபத்துகளும், 2019-ஆம் ஆண்டு 137191 விபத்துகளும், 2020-ஆம் ஆண்டு 116496 சாலை விபத்துகளும் நிகழ்ந்துள்ளன.
தமிழகத்தில் 748 கரும்புள்ளி தடங்களில் கடந்த மூன்று ஆண்டுகளில் 19583 , 17633  மற்றும் 15269  சாலை விபத்துகள் ஏற்பட்டுள்ளன. புதுச்சேரியில் 771 , 653  மற்றும் 567  சாலை விபத்துகள் பதிவாகியுள்ளன.
சாலை கட்டமைப்பில் நெகிழி கழிவுகளின் பயன்பாடு:
தேசிய நெடுஞ்சாலைகளில் இதுவரை 703 கிலோமீட்டர் தொலைவிற்கு நெகிழி கழிவுகளால் சாலை கட்டுமான பணிகள் மேற்கொள்ளப்பட்டுள்ளன. 5 லட்சத்திற்கும் அதிகமான மக்கள் தொகை உள்ள ஊரகப் பகுதிகளில் 50 கிலோமீட்டருக்கு இணை சாலைகளில் அவ்வப்போது நடைபெறும் புதுப்பித்தல் பணிகளின்போது நெகிழி கழிவுகளின் பயன்பாட்டை சாலை போக்குவரத்து மற்றும் நெடுஞ்சாலைகள் அமைச்சகம் கட்டாயமாக்கி உள்ளது. நெகிழி கழிவுகளால் சுற்றுச்சூழல் பாதிக்கப்படுவதை இந்த நடைமுறை தடுக்கும்.
வாகனக் கழிவுக் கொள்கை:
பழைய மற்றும் மாசை ஏற்படுத்தும் வாகனங்கள் சுற்றுச்சூழலுக்கு கேடு விளைவிக்காத வகையில் வாகனக் கழிவுக் கொள்கை அமைந்துள்ளது. வாகனம் மற்றும் அது சார்ந்த துறைகளில் அதிக வளர்ச்சிக்கு இந்தக் கொள்கை வித்திடும் என்று எதிர்பார்க்கப்படுகிறது. எஃகு தொழில்துறையில் அரிய உலோகங்களின் பயன்பாட்டையும் இது உறுதி செய்யும். வாகன கழிவு சூழலியல் வளர்ச்சி அடைந்ததும் அதிக வேலை வாய்ப்பையும், வாகன துறையில் அதிக வளர்ச்சியையும் இந்தக் கொள்கை ஏற்படுத்தக்கூடும்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://www.pib.gov.in/PressReleasePage.aspx?PRID=1740263
https://www.pib.gov.in/PressReleasePage.aspx?PRID=1740262
https://www.pib.gov.in/PressReleasePage.aspx?PRID=1740261
நிலக்கரி அமைச்சகம்
மின்சாரம் மற்றும் மின் சாரம் சாரா நுகர்வோர்களுக்கு, பின்னர் செலுத்தக் கூடிய கடன் பத்திர வசதி: இந்திய நிலக்கரி நிறுவனம் அறிமுகம்
இந்திய நிலக்கரி நிறுவனம்  தனது நிலக்கரி இருப்பில் 80 சதவீதத்தை மின்துறை நுகர்வோர்களுக்கு வழங்கி வருகிறது. நடப்பாண்டு 2020 – 21ல்,மின் துறைக்கு 550 மில்லியன் டன் நிலக்கரியை, இந்திய நிலக்கரி நிறுவனம் வழங்கியுள்ளது.
மின்துறை நுகர்வோர்களுக்கு நிவாரணம் வழங்கும் வகையிலும், பொருளாதார அமைப்பில் பணப்புழக்கத்தை அதிகரிக்கவும், எரிசக்தி வழங்கும் ஒப்பந்தங்களுக்கு, நிலக்கரி வாங்குவதற்கு, முன்கூட்டியே பணம் செலுத்துவதற்குப் பதிலாக, நிலக்கரியை வாங்கிய பின்னர் பணத்தைச் செலுத்துவதற்கான கடன் பத்திர வசதியை, இந்திய நிலக்கரி நிறுவனம் ஏற்கனவே வழங்கியுள்ளது. மின் உற்பத்தியாளர்கள் தொடர்ந்து உற்பத்தி செய்வதற்கான முதலீட்டு சுழற்சியை மேம்படுத்தவும், இது கணிசமாக உதவும்
மின்துறை சாரா நிறுவன வாடிக்கையாளர்களுக்கும், இந்த ஆண்டு ஏப்ரல் மாதத்தில் இந்த வசதியை, இந்திய நிலக்கரி நிறுவனம் அறிமுகப்படுத்தியுள்ளது. சந்தைகளில் பணப்புழக்கம் அதிகரிப்பதை இது ஊக்குவிக்கும். அதேசமயம் நிலக்கரி நுகர்வோர்களுக்கு, அவர்கள் எதிர்பார்த்த நிவாரணத்தை வழங்குவதாகவும், இது இருக்கும்.
நிதி அமைச்சகம்
2020-21 நிதியாண்டுக்கான ரூ.3.50 லட்சம் கோடி என்ற பிரதம மந்திரி முத்ரா திட்டத்தின் கீழ் இலக்கு நிர்ணயிக்கப்பட்டுள்ள நிலையில், இதுவரை ரூ.3.22 லட்சம் கோடி வழங்கப்பட்டுள்ளது
2020-21 நிதியாண்டுக்கு பிரதம மந்திரி முத்ரா திட்டத்தின் கீழ் ரூ.3.50 லட்சம் கோடி என்ற இலக்கு நிர்ணயிக்கப்பட்டுள்ள நிலையில், இதுவரை ரூ.3.22 லட்சம் கோடி வழங்கப்பட்டுள்ளதாக மத்திய நிதித்துறை இணையமைச்சர் டாக்டர் பகவத் கிசன்ராவ் கரட் மாநிலங்களவையில் எழுத்து மூலம் அளித்த பதிலில் குறிப்பிட்டுள்ளார்.
பிரதம மந்திரி முத்ரா திட்டத்தின் கீழ் அரசு ஆண்டு தோறும் கடன் வழங்குவதற்கான இலக்கை நிர்ணயித்து வருவதாக கூறியுள்ள அமைச்சர் இதுவரை நிர்ணயிக்கப்பட்டுள்ள இலக்குகள் எட்டப்பட்டுள்ளதாக தெரிவித்தார்.
மேலும் விவரங்களுக்கு இதன் ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1796455
குடியரசுத் தலைவர் செயலகம்
74- வது குடியரசு தினத்தையொட்டி நாளை நாட்டு மக்களுக்கு குடியரசு தலைவர் உரையாற்றுகிறார்
நாட்டின் 74- வது குடியரசு தினத்தையொட்டி நாளை நாட்டு மக்களுக்கு குடியரசுத் தலைவர் திருமதி திரௌபதி முர்மு உரையாற்றுகிறார்.
இந்த உரை அகில இந்திய வானொலியின் அனைத்து தேசிய அலைவரிசைகளிலும் இரவு 7 மணிக்கு ஒலிபரப்பாகும். இதேபோல், தூர்தர்ஷனின் அனைத்து அலைவரிசைகளிலும் முதலில் இந்தியிலும், அதனைத்தொடர்ந்து ஆங்கிலத்திலும் ஒளிபரப்பாகும். இதைனைத் தொடர்ந்து தூர்தர்ஷனின் அனைத்து பிராந்திய அலைவரிசைகளிலும் அதன் பிராந்திய மொழிகளிலும் குடியரசுத்தலைவரின் உரை ஒளிபரப்பப்படுகிறது. அகில இந்திய வானொலியில், பிராந்திய மொழிகளில் இரவு 9.30 மணி முதல் அதன் பிராந்திய அலைவரிசைகளில் ஒலிபரப்பாகும்
நிலக்கரி அமைச்சகம்
நார்தர்ன் கோல்ஃபீல்ட்ஸ் நிறுவனம் சுரங்க மண்ணிலிருந்து எம்-சாண்ட் உற்பத்தி செய்ய உள்ளது
நிலக்கரி உற்பத்தியில் மினிரத்னா நிறுவனமான நார்தர்ன் கோல்ஃபீல்ட்ஸ் நிறுவனம்  கட்டுமானப் பணிகளில் பயன்படுத்தப்படும் முக்கியப் பொருளான எம்-சாண்ட் உற்பத்தியை தனது அம்லோரி திட்டத்தில் தொடங்க உள்ளது. பன்முக வணிகத்தில் கவனம் செலுத்தும் இந்த நிறுவனம் சீரான சூழல் பாதுகாப்புக்காக சுரங்கப் பணிகளின் போது வெளியேற்றப்படும் மணலை கச்சா பொருளாக பயன்படுத்தி எம்-சாண்ட் உற்பத்தி செய்ய தீர்மானித்துள்ளது.
சுற்றுச்சூழலுக்கு உகந்த இந்த முன்முயற்சியால் நதிப் படுக்கைகளில் மணல் எடுப்பதால் ஏற்படும் மண் அரிப்பிலிருந்து பாதுகாக்கப்படும். இவ்வாறு உற்பத்தி செய்யப்படும் மணலின் ஏல நடைமுறை அடுத்த மாதம் முதல் தொடங்கும் என்று எதிர்பார்க்கப்படுகிறது.
என்சிஎல் நிறுவனம் அதன் 10 திறந்தவெளி சுரங்கங்களில் ஆணடுக்கு 122 மில்லியன் டன் நிலக்கரியை உற்பத்தி செய்கிறது. இந்த பணியின் போது வெளியேற்றப்படும் மணலின் அளவு 410 மில்லியன் கன மீட்டராக உள்ளது. இந்த அளவுக்கான மண் குவியல் பெருமளவு இடத்தை ஆக்கிரமிக்கிறது. இதனை கருத்தில் கொண்டு நாளொன்றுக்கு 1429 கன மீட்டர் கழிவு மணலை பயன்படுத்தி ஆண்டுக்கு 3 லட்சம் கன மீட்டர் எம்-சாண்ட் தயாரிக்க என்சிஎல் திட்டமிட்டுள்ளது.
கலாசாரத்துறை அமைச்சகம்
லண்டனிலிருந்து 42 ஆண்டுகளுக்கு பின் மீட்கப்பட்ட ராமர், சீதை, லட்சுமணன் வெண்கல சிலைகளை தமிழக அரசிடம் ஒப்படைத்தார் மத்திய அமைச்சர்
லண்டனிலிருந்து மீட்கப்பட்ட பகவான் ராமர், சீதை, லட்சுமணனின் வெண்கல சிலைகளை தமிழக அரசிடம், மத்திய கலாச்சார துறை அமைச்சர் திரு பிரகலாத் சிங் பட்டேல் இன்று ஒப்படைத்தார்.
நாகப்பட்டினம் மாவட்டத்தில் உள்ள ஆனந்தமங்கலத்தில் உள்ளது ஸ்ரீ ராஜகோபால் விஷ்ணு கோயில். இந்த கோயில் விஜயநகர பேரரசு காலத்தில் கட்டப்பட்டது. இங்கிருந்த பகவான் ராமர், சீதை, லட்சுமணன் மற்றும் அனுமன் வெண்கல சிலைகள் கடந்த 1978-ஆம் ஆண்டு நவம்பர் 23 மற்றும் 24-ஆம் தேதிகளில் திருடு போனது. இது தொடர்பாக வழக்குப்பதிவு செய்யப்பட்டு குற்றவாளிகள் பிடிபட்டனர். ஆனால் சிலைகள் லண்டனுக்கு கடத்தப்பட்டதாக தெரியவந்தது.
இது குறித்த தகவல் லண்டனில் உள்ள இந்திய தூதரகத்திடம் புகைப்பட ஆதாரங்களுடன் தெரிவிக்கப்பட்டது. இந்த திருட்டு குறித்து லண்டன் காவல்துறையிடம், இந்திய தூதரகம் புகார் செய்தது.
லண்டன் போலீசார் விசாரணை நடத்தி, லண்டனில் சிலைகளை வைத்திருந்த நபரிடம் இருந்து ராமர், சீதை, லட்சுமணன் சிலைகளை மீட்டு இந்திய தூதரகத்திடம் கடந்த செப்டம்பர் 15-ஆம் தேதி ஒப்படைத்தனர்.
இந்தியா கொண்டுவரப்பட்ட அந்த சிலைகளை, தமிழக அரசிடம் மத்திய கலாச்சாரத்துறை அமைச்சர் திரு பிரகலத் சிங் பட்டேல் தில்லியில் இன்று ஒப்படைத்தார். இந்நிகழ்ச்சியில் இந்திய தொல் பொருள் ஆய்வுத்துறை, மற்றும் தமிழக காவல்துறையின் சிலை கடத்தல் தடுப்புபிரிவு அதிகாரிகள் கலந்து கொண்டனர்.
இது குறித்த பேட்டியளித்த மத்திய அமைச்சர் திரு பிரகலாத் சிங் படேல், பிரதமர் திரு. நரேந்திர மோடியின் தலைமையின் கீழ், வெளிநாடுகளில் இருந்து இதுவரை 40-க்கும் மேற்பட்ட பழங்கால பொருட்கள் மீட்கப்பட்டுள்ளன என்றார்.
இந்த சிலைகளை மீட்பதில் முக்கிய பங்காற்றிய இந்திய தொல்பொருள் ஆய்வுத் துறை, லண்டனில் உள்ள இந்திய தூதரகம் மற்றும் தமிழ்நாடு காவல் துறையின் சிலை கடத்தல் தடுப்பு பிரிவு அதிகாரிகளை மத்திய அமைச்சர் பாராட்டினார்.
தமிழக கோயிலில் திருடப்பட்ட சிலைகள் 42 ஆண்டுகளுக்குப்பின் மீட்கப்பட்டுள்ளது குறிப்பிடத்தக்கது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்;
https://www.pib.gov.in/PressReleasePage.aspx?PRID=1673771
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 184.12 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 184.12 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.45 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1809433
குடியரசுத் தலைவர் செயலகம்
வைசாகி, விஷு, ரொங்காலி பிகு, நபா பார்ஷா, வைசகாடி, புத்தாண்டுப் பிறப்பு ஒட்டி ஆகியவற்றை ஒட்டி குடியரசுத் தலைவர் வாழ்த்து
நாட்டின் பல்வேறு பகுதிகளில் 2020 ஏப்ரல் 13, 14 தேதிகளில் கொண்டாடப்படும் வைசாகி, விஷு, ரொங்காலி பிகு, நபா பார்ஷா, வைசகாடி, புத்தாண்டுப் பிறப்பு ஆகியவற்றைஒட்டி குடியரசுத் தலைவர் திரு. ராம்நாத் கோவிந்த் வெளியிட்டுள்ள வாழ்த்துச் செய்தியில் கீழ்க்கண்டவாறு கூறியுள்ளார்:
``வைசாகி, விஷு, ரொங்காலி பிகு, நபா பார்ஷா, வைசகாடி, புத்தாண்டுப் பிறப்பு கொண்டாட்ட நேரத்தில், இந்தியாவிலும், வெளிநாடுகளிலும் உள்ள சக குடிமக்களுக்கு என் வாழ்த்துக்களை தெரிவித்துக் கொள்கிறேன்.
இந்தியாவின் பன்முகக் கலாச்சாரத்தில் உள்ள ஒற்றுமையின் அடையாளமாக இந்தத் திருவிழாக்கள் உள்ளன. மேலும், நமது விவசாயிகள் கொண்டாடுவதற்கான ஒரு தருணமாகவும் இது உள்ளது. நமது விவசாயிகள் உணவு தானியங்களை நமக்காக உற்பத்தி செய்வது மட்டுமின்றி, அவர்களுடைய ஓய்வறியா உழைப்பின் மூலம் நமக்கு உணவுப் பாதுகாப்பையும், வளமையையும் ஏற்படுத்திக் கொடுக்கிறார்கள்.
இப்போது கோவிட்-19 ஏற்படுத்தியுள்ள முன் எப்போதும் சந்தித்திராத சவாலை நாம், எதிர்கொண்டிருக்கிறோம். இந்த ஆண்டில் தனி நபர் இடைவெளி விதிமுறைகளை உரிய எச்சரிக்கையுடன் பின்பற்றுவதன் மூலம் கொரோனா வைரஸ் தாக்குதலைக் கூட்டாக முறியடிக்க இந்த விழாக்காலத்தில் உறுதி எடுத்துக் கொள்வோம்'' என்று குடியரசுத் தலைவர் கூறியுள்ளார்.
குடியரசுத் தலைவரின் வாழ்த்துச் செய்தியை இந்தியில் காண இங்கே கிளிக் செய்யவும்
(Visitor Counter : 98
மனித வள மேம்பாட்டு அமைச்சகம்
மத்திய மனிதவள மேம்பாட்டு அமைச்சர் அறிவுறுத்தலின்படி, கொவிட்-19 சூழ்நிலையில் மாணவர்களின் மன ஆரோக்கியம் & உடல் ஆரோக்கியம் குறித்து பல்கலைக்கழக மானியக் குழு அறிவுறுத்தல்கள் வெளியீடு
கொவிட்-19 அச்சுறுத்தல் சூழ்நிலையில், மத்திய மனிதவள மேம்பாட்டு அமைச்சகத்தின் கீழ் வரும் தன்னாட்சி அந்தஸ்து பெற்ற கல்வி நிலையங்களின் தலைமைப் பொறுப்பில் உள்ளவர்கள், மாணவர்களின் மன ஆரோக்கியம் மற்றும் உடல் ஆரோக்கியத்துக்குத் தேவையான நடவடிக்கைகளை எடுத்திட மத்திய மனிதவள மேம்பாட்டுத் துறை அமைச்சர் திரு. ரமேஷ் பொக்ரியால் `நிஷாங்க்' அறுவுறுத்தியிருந்தார்.
அதன்படி, கொவிட்-19 காலத்தில் மாணவர் சமுதாயத்தினருக்கு எந்த வகையிலான மனநலம் மற்றும் மன-சமூக கவலைகள் தோன்றாமல் இருப்பதற்காக, மாணவர்களின் மன நலம், உளவியல் விஷயங்கள் மற்றும் ஆரோக்கியம் தொடர்பாக, பின்வரும் நடவடிக்கைகளை அனைத்து பல்கலைக்கழகங்கள் மற்றும் கல்லூரிகளும் எடுக்க வேண்டும் என்று அறிவுறுத்தப்படுகிறது.
1. பல்கலைக்கழகங்கள் / கல்லூரிகளில் மன நலம், மன சமூக கவலைகள் மற்றும் உடல் ஆரோக்கியம் தொடர்பான விஷயங்களைக் கையாள உதவி மையங்கள் தொடங்க வேண்டும். கலந்தாய்வு அளிப்பவர்கள் மற்றும் அடையாளம் உறுதி செய்யப்பட்ட கல்விக் குழுவினரால் இந்த உதவி மையம் அவ்வப்போது கண்காணிப்பு செய்து மேலாண்மை செய்யப்பட வேண்டும்.
2. பல்கலைக்கழகங்கள் / கல்லூரிகள் சார்பில் கலந்துரையாடல்கள், வேண்டுகோள்கள் / கடிதங்கள் மூலம் மாணவர்களை அவ்வப்போது நல்வழிப்படுத்தி அமைதியாக, மன அழுத்தம் இல்லாதிருக்கும்படி செய்ய வேண்டும். தொலைபேசிகள், இமெயில்கள், டிஜிட்டல் மற்றும் சமூக ஊடக தளங்கள் மூலமாக இவற்றைச் செய்யலாம்.
3. விடுதி வார்டன்கள்/ உதவியில் இருக்கும் மாணவர்கள்/ வகுப்புத் தோழர்கள் / நண்பர்களை அடையாளம் காணும் அளவிலான மூத்த ஆசிரியர்கள் ஆகியோரைக் கொண்ட கொவிட்-19 உதவிக் குழுக்களை அமைத்து, தேவையான நேரத்தில் உடனடி உதவி அளிக்க வேண்டும்.
விவசாயத்துறை அமைச்சகம்
நில வள அட்டைகளின் அடிப்படையில் ஒருங்கிணைந்த மண் வள மேம்பாட்டிற்கான விவசாயிகளின் இயக்கம் தேவை: மத்திய விவசாயத்துறை அமைச்சர் அறைகூவல்
ஒருங்கிணைந்த மண் வள மேம்பாட்டை ஒரு விவசாயிகளின் இயக்கமாக மாற்ற வேண்டுமென மத்திய விவசாய மற்றும் விவசாயிகளின் நலன்களுகான அமைச்சர் திரு. நரேந்திர சிங் தோமார் கேட்டுக்கொண்டுள்ளார். இன்று புதுடெல்லியில் மண் வள திட்டத்தின் முன்னேற்றம் குறித்த பரிசீலனையை அவர் மேற்கொண்டபோது, மண் வளம் குறித்த அட்டைகளின் அடிப்படையில் வேதியியல் வகைப்பட்ட உரங்களின் பயன்பாட்டைக் குறைத்து உயிரி மற்றும் இயற்கை வகைப்பட்ட உரங்களை பயன்படுத்துவதை அதிகரிக்கும் விழிப்புணர்வு இயக்கங்களை மேற்கொள்ள வேண்டுமென அறிவுறுத்தினார்.
நாடு முழுவதிலும் உள்ள ஒரு லட்சத்திற்கும் மேற்பட்ட கிராமங்களில் உள்ள விவசாயிகளிடையே 2020-21 நிதியாண்டின் போது விழிப்புணர்வு இயக்கத்தை பெருமளவில் கொண்டு செல்வதாகவே இத்திட்டத்தின் முக்கிய நோக்கமாகவே இருக்கும்.
மண் வள அட்டைகளின் அடிப்படையில் அறிவுபூர்வமான வகையில் உரங்களை பயன்படுத்தவும், பாதுகாப்பான, சத்துள்ள உணவுகளுக்கான நாடு தழுவிய இயற்கை விவசாயத்திற்கான இயக்கம் உள்ளிட்டு, இயற்கை விவசாயத்தை வளர்த்தெடுப்பதற்கான முழுமையானதொரு பிரச்சாரத்தை விவசாயத் துறை, கூட்டுறவுத் துறை மற்றும் விவசாயிகளின் நலன்களுக்கான துறை ஆகியவை இணைந்து மேற்கொள்ளும். உள்ளாட்சித் துறை, ஊரக மேம்பாட்டுத் துறை, குடிநீர் மற்றும் சுகாதாரம் ஆகியவற்றுக்கான துறை ஆகியவையும் இந்தப் பிரச்சாரத்தில் பங்கேற்கும்.
மண் வள அட்டை திட்டத்தின் கீழ் இரண்டு ஆண்டுகளுக்கு அனைத்து விவசாயிகளுக்கும் மண் வள அட்டைகள் வழங்கப்படுகின்றன.
மண் வள அட்டைத் திட்டமானது நீடித்த விவசாயத்தை வளர்த்தெடுப்பதோடு 8 முதல் 10 சதவீதம் வரையில் வேதியியல் வகைப்பட்ட உரங்களைப் பயன்படுத்துவது குறைவதற்கும் வழிவகுத்துள்ளது எனவும் உற்பத்தித் திறனுக்கான தேசிய கவுன்சில் 2017-ஆம் ஆண்டு மேற்கொண்ட ஓர் ஆய்விலிருந்து தெரிய வந்துள்ளது.
(Visitor Counter : 153
பாதுகாப்பு அமைச்சகம்
இந்திய கடற்பகுதியில் இந்திய கடலோர காவல்படை மற்றும் குஜராத் தீவிரவாத எதிர்ப்புப் படை இணைந்து பாகிஸ்தானிலிருந்து படகு மூலம் கடத்தி வரப்பட்ட 200 கோடி ரூபாய் மதிப்பிலான போதைப்பொருளை பறிமுதல் செய்தனர்
இந்திய கடற்பகுதியில் இந்திய கடலோர காவல்படை மற்றும் குஜராத் தீவிரவாத எதிர்ப்புப் படை இணைந்து பாகிஸ்தானிலிருந்து படகு மூலம் கடத்தி வரப்பட்ட சுமார் 40 கிலோ கிராம் எடையிலான 200 கோடி ரூபாய் மதிப்புடைய போதைப்பொருளை பறிமுதல் செய்தனர். குஜராத் தீவிரவாத எதிர்ப்புப் படைக்கு கிடைத்த ரகசிய தகவலின் அடிப்படையில், இந்திய கடலோரக் காவல் படையுடன் இணைந்து செப்டம்பர் 13-14 நள்ளிரவு அன்று சர்வதேச கடல் எல்லைப்பகுதியில் ரோந்து பணியை மேற்கொண்டது. அப்போது, பாகிஸ்தானைச் சேர்ந்த படகு ஒன்று, சந்தேகத்திற்கிடமான வகையில் இந்திய கடற்பகுதிக்குள் உலாவியது தெரியவந்தது. இதையடுத்து இரண்டு ரோந்து கப்பல்கள் மூலம் அங்கு விரைந்த இந்திய கடலோர காவல் படை படகை மறித்து அதிலிருந்தவர்களை கைது செய்தனர்
இதுகுறித்த மேல் விசாரணைக்காக அப்படகு ஜக்காவுக்கு கொண்டுட செல்லப்பட்டது.